cyanic-selkie/wikianc huggingface dataset:
Minningarkirkja Vilhjálms keisara
Byggingasaga
Minningarkirkjan var reist til minningar um keisarann Vilhjálm, en hann var nýlátin þegar framkvæmdir hófust. Fyrsta skóflustungan var tekin 22. mars 1891, á afmælisdegi Vilhjálms keisara. Kirkjan var svo vígð 1895. Hún þótti mikilfenglegt mannvirki í nýrómönskum stíl. Kirkjan var með 5 turna, þar af var vesturturninn langhæstur. Hann var 113 metra hár en þar með var kirkjan hæsta bygging Berlínar á þessum tíma. Í kirkjunni voru þó nokkrar mósaíkmyndir. Í anddyrinu til dæmis voru tvennar mósaíkseríur gegnt hvor annarri. Ein þeirra sýndi atriði úr ævi Vilhjálms keisara, en hin semur úr þýsk-franska stríðinu 1870-1871. Klukkurnar í turninum voru þær næststærstu í Þýskalandi. Aðeins klukkurnar í dómkirkjunni í Köln voru stærri. Þær sköpuðu svo mikinn hávaða að úlfarnir í dýragarðinum Zoologischer Garten í nágrenninu fóru að væla í hvert sinn sem þær hringdu. Þegar leið á heimstyrjöldina síðari, varð skortur á málmi fyrir stríðsiðnaðinn. Því voru klukkurnar teknar niður og bræddar í þágu stríðsins.
Eyðilegging
23. nóvember 1943 varð kirkjan fyrir sprengjuregni í loftárásum. Þak kirkjuskipsins hrundi og kirkjan öll brann til kaldra kola. Þak stóra turnsins brotnaði og hrundi niður. Stjórnvöld í Berlín lofuðu að kirkjan yrði endurreist í fyrri dýrð. En ekkert varð úr því. Þjóðverjar töpuðu stríðinu og hernámsveldin höfðu ekki áhuga á að endurreisa kirkjuna. Hún stóð óhreyfð sem rústir í rúman áratug. 1956 voru rústir kirkjuskipsins rifnar niður, ásamt minni turnunum, þar sem mikil hætta var á hruni. Aðeins rústir aðalturnsins fengu að standa eftir. Turninn var þá aðeins 68 metra hár stubbur.
Minningarkirkjan
1959 var turnklukkan í rústunum lagfærð og gangsett. Vísarnir eru lýstir upp með neonljósum. 1987, á 750 ára afmæli Berlínar, var salnum undir turninum breytt í minningasal um stríðið. Einn af sýningagripunum er kross sem gerður er úr þremur málmnöglum. Þeir eru upprunnir úr dómkirkjunni í Coventry en Þjóðverjar nær gjöreyðilögðu þá borg í stríðinu. Krossinn á að vera til tákns um sættir milli Þýskalands og Englands. Minningasalurinn er opinn almenningi.
Skilgreiningar
Skilgreiningar er eins konar heimspekileg orðabók sem er varðveitt með verkum forngríska heimspekingsins Platons. Flestir fræðimenn eru sammála um að Skilgreiningarnar séu ekki eftir Platon en þær gætu hafa verið teknar saman af einhverjum innan Akademíunnar.
Hildur Sverrisdóttir
Hildur Sverrisdóttir (f. 22. október 1978) er íslenskur lögfræðingur og alþingismaður Sjálfstæðisflokksins í Reykjavíkurkjördæmi suður.
Nata
Nata (gríska: Νατά) er lítið þorp á Paphos svæðinu í suðvestur Kýpur. Þetta er lítið tiltölulega óspillt hefðbundið þorp sem staðsett er á suðausturhlíðinni í Xeros River Valley með um það bil 300 íbúum sem fjölgar hægt vegna fjölda útlendinga sem vilja búa þar. Dalurinn er grænn að vetri en brúnn á sumrin.
Hildur Sverrisdóttir
Ævi og störf
Hildur fæddist í Stokkhólmi í Svíþjóð og foreldrar hennar eru Sverrir Einarsson (1948-1998) kennari og rektor Menntaskólans við Hamrahlíð og Rannveig Auður Jóhannsdóttir (f. 1949) kennari og lektor á menntavísindasviði Háskóla Íslands.
Hildur tók þátt í sameiginlegu prófkjöri Sjálfstæðisflokksins í Reykjavík 3. september 2016 og endaði í 7. sæti. Hún skipaði 4. sæti á lista flokksins í Reykjavíkurkjördæmi suður fyrir alþingiskosningarnar 2016 og endaði sem 1. varaþingmaður flokksins í kjördæminu. Við andlát Ólafar Nordal 2017 tók Hildur sæti á þingi þar til seinna sama ár, er alþingiskosningar 2017 fóru fram. Í þeim skipaði hún 3. sæti á lista flokksins en náði ekki kjöri.
Í prófkjöri Sjálfstæðisflokksins í Reykjavík fyrir alþingiskosningar 2021 hafnaði Hildur í 4. sæti og náði þar með betri árangri en m.a. þrír sitjandi þingmenn flokksins. Skipaði hún í kjölfarið 2. sætið á lista flokksins í Reykjavíkurkjördæmi suður í alþingiskosningunum og náði kjöri sem 5. þingmaður kjördæmisins.
Hildur var ritstjóri bókarinnar Fantasíur sem kom út árið 2012 og var Bakþankapistlahöfundur í Fréttablaðinu frá 2013 - 2016.
Skjákort
Í farsímum og brettum (e. tablets), Android, iPhone og t.d. iPad, er skjákort heldur ekki sér kubbur, þá í reynd APU, þó svo það hugtak sé ekki notað. Þar er yfirleitt notað System-On-a-Chip (SoC) sem er aðeins almennara og getur átt við að enn fleira sé að sama kubb. Dæmi um andstæðuna þegar GPU er aðskilið frá CPU, eru frá aðallega Ndivia og AMD, og er þá oft talað um "discrete GPU".
Nútíma GPU kemur að gagni fyrir hágæði í leiki eða bíómyndir, en eldri GPU ráða ekki við sömu gæði eða háa upplausn.
Til að auka myndgæði enn frekar (ekki bara með því að auka upplausn) er ný tækni frá Nvidia fyrir ray-tracing (geisla-smölun). Svoleiðis myndivinnsla hefur tíðkast í yfir áratug fyrir bíómyndir, en hefur ekki verið praktísk í skjákort fyrir rauntímavinnsu, fyrr en með Nvidia RTX seríunni sem styður þetta (og eldri leiðir). Leikir þurfa að vera gerðir með þetta í huga styðja þá þessi nýju kort, en önnur kort en með svona sérstakan stuðning ráða ekki vel við. Hins vegar er mjög líklegt, nánast (en ekki alveg) öruggt, að leikir sem gerðir eru fyrir þessa tækni hafi líka stuðning fyrir eldri tækni svo að leikirnir munum spilast á eldri kortum en bara með mjög sjáanlegum gæðamun.
GPGPU
Hér áður fyrr var GPU bara fyrir myndvinnslu, en varð svo það almennt, að hægt var að nota í alls konar vinnslu. GPGPU (e. general-purpose GPU) er hugtak yfir þannig notkun. Sem dæmi eru svona kort mikið notuð í annars vegar, vélrænt gagnanám (e. machine learning), sem er tækni fyrir gervigreind (e. AI), eða undirsvið þess. Önnur notkun er t.d. fyrir svokallaðan "námagröft" (e. mining) fyrir rafmyntir (e. cryptocurrency). Þekktasta dæmið er Bitcoin og annað dæmi er Ethereum. Þó svo að hægt sé að nota skjákort (eða CPU) fyrir bæði, hentar GPU illa fyrir Bitcoin (þó betur en CPU), alla vega í samanburði við hvað hægt er að fá út úr öðrum myntum eins og þeirri síðartöldu. Í raun er í báum tilvikum verið að breyta rafmagni í (mögulegan) ávinning/rafmynt. Hvort það borgar sig er spurning um verð á rafmagni, og hvað fæst í staðinn, og þá hvort sé hægt að selja fyrir kostnaði. En það er líka spurning um hvað annað er hægt að gera við vélbúnaðinn á sama tíma, því hann getur ekki gert margt á sama tíma á fullum afköstum.
Í sumum tilvikum yfirtaka óprúttnir aðilar tölvur hjá notendum, til að vinna rafmyntir fyrir sig en ekki notandann. Það getur gerst með því einfaldlega að heimsækja vefsíðu. Ekki verður notandinn var við neitt, nema álag á GPU, með því að það vinnur ekki sem skyldi fyrir aðra vinnslu. Hugsanlega er ekki greinilegur munur, en alltaf er einhver munur eins og hækkaður rafmagnsreikningur. Vafrar s.s. Firefox hafa bætt við leiðum til að reyna að stoppa þetta af. Þetta er líka möguleg leið til að "borga" fyrir áskrift eða lestur af vefsíðum, og í raun ekki ólöglegt ef notandinn veit þá af því.
Laddi
Þórhallur Sigurðsson (fæddur 20. janúar 1947), best þekktur sem Laddi, er íslenskur leikari, söngvari, tónskáld og skemmtikraftur. Hann hefur gefið út plötur, leikið í kvikmyndum og tekið þátt í miklum fjölda skemmtiþátta sem handritshöfundur og leikari, t.d Heilsubælinu, Imbakassanum og Spaugstofunni Einnig hefur hann leikið í mörgum Áramótaskaupum og tekið þátt í að semja þau. Hann hefur skapað fjöldann allan af karakterum sem margir kannast við og nægir að nefna Eirík Fjalar, Saxa lækni, Skúla rafvirkja, Magnús bónda, Ho Si Mattana, Elsu Lund, Martein Mosdal og svo mætti lengi telja. Kvikmyndir sem hann hefur leikið í eru t.d Stella í orlofi, Stella í framboði, Magnús, Regína, Íslenski draumurinn, Jóhannes, Ófeigur gengur aftur og fleiri. Einnig hefur hann starfað mikið í leikhúsi, en frægustu hlutverk hans á þeim vettvangi eru líklega Fagin í Óliver Twist og Tannlæknirinn í Litlu Hryllingsbúðinni.
Laddi var í tvíeykinu Halla og Ladda ásamt bróður sínum Haraldi Sigurðssyni. Þeir bræður nutu gríðarlegra vinsælda á áttunda áratug tuttugustu aldar, þóttu ómissandi í skemmtiþáttum í sjónvarpi og gáfu út nokkrar hljómplötur með tónlist og gamanmálum. Þekktasta plata þeirra er líklega "Látum eins og ekkert C", sem þeir gerðu ásamt Gísla Rúnari Jónssyni.
Laddi hóf tónlistarferil sinn sem trommari í hljómsveitinni "Föxum". Í seinni tíð hefur hann samið fjölda laga og mörg þeirra hafa náð vinsældum, t.d. Sandalar, Austurstræti og Búkolla, en útgefin lög hans og textar skipta tugum. Hann starfaði um tíma með hljómsveitinni "Brunaliðinu", en mest af tónlistarefni hans hefur komið út á sólóplötum eins og "Einn voða vitlaus" og "Deijó", auk þess sem það er að finna á fjölmörgum safnplötum.
Á níunda áratugnum stofnuðu Halli og Laddi HLH-flokkinn ásamt Björgvini Halldórssyni. Flokkurinn stældi útlit og tónlistarstíl rokktímans milli 1950 og '60 og átti nokkra sívinsæla smelli eins og "Riddari götunnar", "Seðill" og "Í útvarpinu heyrði lag".
Laddi tók þátt í stofnun Spaugstofunnar 1985 og starfaði með þeim hóp fyrstu árin. Hann hefur einnig skotið upp kollinum í þáttum Spaugstofunnar í seinni tíð, oftast sem gestaleikari, en veturinn 2013-'14 tók hann þátt í heilli þáttaröð á Stöð 2. Hann hefur talsett mikinn fjölda teiknimynda og kvikmynda og má þar nefna Aladdín, Konung ljónanna, Mulan, Wreck it Ralph, Frosinn, Brakúla og margar fleiri. Þó var það ef til vill eftirtektarverðast þegar hann talsetti allar teiknimyndirnar um Strumpana einn síns liðs.
Laddi á þrjá syni: Martein, Ívar, og Þórhall, sem vann keppnina "Fyndnasta mann Íslands" árið 2007.
Árið 2007 setti Laddi upp sýninguna "Laddi 6-tugur" í Borgarleikhúsinu til að fagna sextugsafmæli sínu. Í byrjun áttu bara að vera 4 sýningar en vegna mikillar aðsóknar varð sýningin ein vinsælasta grínsýning sem sett hefur verið upp á Íslandi. Sex árum var sýningin "Laddi lengir lífið" sett upp í Hörpu. Þar sló Laddi enn á nýja strengi, afhjúpaði sjálfan sig og fortíð sína og leyfði áhorfendum að skyggnast inn í sálarlíf mannsins sem hafði skemmt þeim svo vel í öll þessi ár.
Rangárvallahreppur
Rangárvallahreppur var hreppur í Rangárvallasýslu, kenndur við sveitina Rangárvelli milli Ytri- og Eystri-Rangár.
Hinn 9. júní 2002 sameinaðist Rangárvallahreppur Djúpárhreppi og Holta- og Landsveit undir nafninu Rangárþing ytra.
Gary Valentine
Gary Valentine (fæddur 22. nóvember 1961) er bandarískur leikari og grínisti. Valentine hét upphaflega Gary Joseph Knipfing og er bróðir leikarans Kevin James. Valentine er þekktastur fyrir hlutverk Danny Heffernan, frænda Doug's Heffernan í gamanþáttunum The King of Queens.
Skipalægi
thumb|right|Skipalægi við Helgoland Skipalægi er hafsvæði við land sem nýtur skjóls frá öldum og hefur hæfilegt dýpi til að skip geti lagst þar við ankeri eða ból. Skipalægi geta verið náttúrleg eða manngerð. Þau eru oft staðsett utan við hafnir.
Á Íslandi eru til örnefni sem enda á „-bót“ og vísa þá til skipalægja. Erlendis eru víða þekkt örnefni með red, reede og road í heitinu.
Kollafjørður (Færeyjar)
thumb|Kollafjørður. thumb|Kollafjarðarkirkja. thumb|Staðsetning. Kollafjørður er þéttbýli og fjörður á austurhluta Straumeyjar í Færeyjum, um 22 kílómetrum norður af Þórshöfn. Á suðurhluta fjarðarins eru byggðirnar Signabø og Oyrareingir en á norðurhluta fjarðarins er samnefnd byggð. Þéttbýlið er hluti af Sveitarfélaginu Tórshavn og telur 740 manns (2015). Fiskvinnsla er mikilvæg atvinnugrein en í bænum er einnig timbursala og gluggagerðarverksmiðja.
Kollafjarðarkirkja er viðarkirkja frá árinu 1837. Í Kollafjarðar Ítróttarfelag (KÍF) er iðkaður handbolti, blak og kappróður.
Árleg bæjarhátíðin heitir Sundslagsstevna og er haldin í júlí.
Smallville (4. þáttaröð)
Smallville er bandarísk dramaþáttaröð. Sýningar á fyrstu þáttaröðinni hófust þann 22. september 2004 og þeim lauk 21. maí 2005. Þættirnir voru 22 og er hver þeirra um 42 mín. að lengd. Lois Lane (sem verður eiginkona Clarks Kent í framtíðinni) kemur fram í þessari þáttaröð og er frænka Chloear.
Aðalleikarar
Tom Welling sem Clark Kent/Kal-El
Kristin Kreuk sem Lana Lang, Isobelle Thoreaux greifynja
Michael Rosenbaum sem Lex Luthor
Jensen Ackles sem Jason Teague
Allison Mack sem Chloe Sullivan
John Glover sem Lionel Luthor
Annette O'Toole sem Martha Kent
John Schneider sem Jonathan Kent
Gestaleikarar
Erica Durance sem Lois Lane
Jane Seymore sem Genevieve Teague, Gertrude hertogynja
Margot Kidder sem Bridgette Crosby
Terence Stamp sem rödd Jor-Els
Michael Ironside sem Sam Lane hershöfðingi
Robert Wisden sem Gabe Sullivan
Eric Johnson sem Whitney Fordman
Peyton List sem Lucy Lane
Söngvakeppni sjónvarpsins 2013
Söngvakeppni sjóvarpsins 2013 fór fram frá 25. janúar og 2. febrúar 2013 og ákvað hver mun keppa fyrir hönd Íslands í Söngvakeppni evrópskra sjónvarpsstöðva 2013.
Smallville (4. þáttaröð)
Gestaleikarar
Sarah Carter sem Alicia Baker
Söngvakeppni sjónvarpsins 2013
Snið
RÚV tilkynnti í nóvember 2012 að nýtt snið yrði á Söngvakeppni sjónvarpsins árið 2013 og að tólf lög yrðu valin til að keppa í undankeppnunum tveimur 25. og 26. janúar og að þrjú lög yrðu valin til að komast áfram í aðalkeppnina. Aðalkeppnin mun svo eiga sér stað þann 2. febrúar í Hörpunni. Dómnefnd fær síðan að hleypa einu lagi í aðalkeppnina. Frá aðalkeppninni munu tvö stigahæstu lögin halda áfram og heyja einvígi í lokakeppninni.
Smallville (4. þáttaröð)
Gestaleikarar
Kyle Gallner sem Bart Allen
Trent Ford sem Mikhail Mxyzptlk
Hundurinn Bud sem Shelby (áður Krypto og Clarky)
Kaprasíus
Kaprasíus er íslenskt karlmannsnafn.
Rotor Volgograd
SC Rotor Volgograd (rússneska: СK Ротор),er rússneskt knattspyrnulið staðsett í Volgograd, Rússlandi. Félagið var stofnað 1929.
Borgarknappur
Borgarknappur er fjall á Suðurey í Færeyjum. Fjallið er 574 metra hátt og er á miðri eynni, vestan við þorpið Hov, suðaustur af Fámjin, suðvestur af Øravík og norður af Vági. Annar tindur, Borgin (570 m) er rétt vestan við Borgarknapp og Hvannafell (558 m) er til suðurs.
Áður en vegir voru lagðir á milli þorpanna á Suðurey lágu göngustígar yfir fjöllin. Nokkrir þeirra mættust á Mannaskarði og Laðanfelli (487 m) skammt frá Borgarknappi. Vörður voru reistar meðfram stígunum til að vísa veginn. Nú eru stígrnir aðallega notaðir af útivistarfólki.
1009
Árið 1009 (MIX í rómverskum tölum)
The Carpenters
thumb|The Carpenters The Carpenters var bandarísk popphljómsveit sem stofnuð var af systkinunum Richard Carpenter og Karen Carpenter og starfaði frá 1968–1983. Hljómsveitin átti 3 smáskífur sem komust á toppinn í Bandaríkjunum. Karen dó árið 1983 úr lystarstoli.
Patton Oswalt
Patton Oswalt (fæddur 27. janúar 1969 ) er bandarískur leikari, raddleikari, uppistandari, handritshöfundur og rithöfundur sem er þekktastur fyrir hlutverk sín í Ratatouille, Robotomy og The King of Queens.
Einkalíf
Oswalt fæddist í Portsmouth, Virginía en ólst einnig upp í Ohio og Kaliforníu. Stundaði hann nám í ensku við College of William and Mary.
Patton hefur verið giftur Michelle Eileen McNamara síðan 2005 og saman eiga þau eitt barn.
Handritshöfundur
Fyrsta sjónvarpshandrit Owalts var árið 1994 fyrir Small Doses. Hefur hann síðan þá skrifað handrit fyrir Lottery, MADtv frá 1995-1997, MTV Special: 'Dodgeball – A True Underdog Story', The Comedians of Comedy og Human Giant.
Rithöfundur
Oswalt skrifaði teiknimyndasöguna JLA: Welcome to the Working Week sem var gefin út af DC Comics árið 2003. Árið 2010 kom út önnur teiknimyndasaga eftir hann sem heitir Serenity: Float Out og var gefin út af Dark Horse Comics. Hefur hann einnig verið meðhöfundur að þremur bókum The Overrated Book, The Goon noir og The Rock Bible: Unholy Scripture for Fans & Bands. Árið 2011 gaf Oswalt út fyrstu bók sína sem heitir Zombie Spaceship Wasteland.
Uppistand
Oswalt byrjaði að koma fram sem uppistandari á seinni hluta níunda áratugarins eða í byrjun tíunda áratugarins. Umræðuefni uppistanda Oswalts teygir sig yfir fjölbreytt efni frá teiknimyndasögum og yfir í alvarleg samfélags vandmál bandaríkjanna.
Árið 2004, gaf Oswalt út grínplötuna Feelin' Kinda Patton og síðan kom lengri óklippt útgáfa seinna á árinu sem hét 222 (Live & Uncut). Gaf hann einnig út No Reason to Complain sama ár. Árið 2005, gaf Oswalt út í samstarfi við Zach Galifianakis lengri útgáfu af leikriti (Extended play) sem heitir Patton vs. Alcohol vs. Zach vs. Patton og má finna á tveimur safnverkum, The Un & Only og The Good, the Bad and the Drugly. Þann 10. Júlí 2007, gaf Patton út sína aðra grínplötu sem heitir Werewolves and Lollipops.
Árið 2004 var hluti af uppistandi Oswalts sýnt á sjónvarpsstöðinni Comedy Central í teiknimyndaþættinum Shorties Watchin' Shorties. Oswalt kom einnig fram sem lögfræðingur í grínþættinum Lewis Black's Root of All Evil á sjónvarpstöðinni.
Karamoullides
Karamoullides (gríska: Καραμουλλήδες, tyrkneskt: Kervanyolu) er þorp í Paphos hverfi Kýpur sem er 4 km suður af Polis. Fyrir 1974 var það tyrknesk kýpverskt þorp með 103 íbúa árið 1973. Íbúarnir voru fluttir til Katokopia og Nikitas og var skipt að hluta af flóttafólki frá Grikklandi frá norðri.
Patton Oswalt
Uppistand
Þann 28. febrúar, 2009, tók Oswalt upp þriðju gamanplötu sína sem var frumsýnd 23. ágúst 2009 á Comedy Central sem Patton Oswalt: My Weakness is Strong og var einnig gefið út á DVD á samatíma.
Nýjasta gamanplata Oswalts, Patton Oswalt: Finest Hour, var gefin út 19. september, 2011. Lengri og óklippta DVD útgáfan var gefin út í apríl 2012 nokkrum dögum eftir frumsýningu á Comedy Central.
Sjónvarp
Fyrsta sjónvarpshlutverk Oswalt var árið 1994 í Small Doses. Hefur hann síðan þá komið fram sem gestaleikari í þáttum á borð við Seinfeld, The Weird Al Show, Crank Yankers, Kim Possible, American Dad, Dollhouse, Community, United States of Tara, Simpsonfjölskyldan, Two and a Half Men og Justified.
Frá 1998-2007 lék Oswalt, Spence Olchin í gamanþættinum The King of Queens.
Kvikmyndir
Fyrsta kvikmyndahlutverk Oswalt var árið 1995 í Mind Control. Hefur hann síðan þá komið fram í kvikmyndum á borð við Magnolia, Zoolander, Calendar Girls, Blade: Trinity, Ratatouille, The Informant, A Very Harold & Kumar 3D Christmas og Internet Troll with Patton Oswalt.
Verðlaun og tilnefningar
Annie verðlaunin
Broadcast Film Critics Association verðlaunin
Central Ohio Film Critics Assocication verðlaunin
Chicago Film Critics Association verðlaunin
Gotham verðlaunin
Los Angeles Film Critics Association verðlaunin
National Society of Film Critics verðlaunin
Palm Springs International Film Festival verðlaunin
Santa Barbara International Film Festival verðlaunin
Toronto Film Critics Association verðlaunin
Þyrill
thumb|Þyrill. thumb|Um 1900. Þyrill er fjall austarlega í Hvalfirði. Það er 388 metra hátt og er nafnið tilkomið af sviptivindum við fjallið. Bær og veðurathugunarstöð með sama nafni eru undir fjallinu. Sjaldgæfir geislasteinar hafa fundist á fjallinu. Þyrill kemur við sögu í Harðarsögu og Hólmverja.
Stundum er farið á fjallið í tengslum við nálæga gönguleið; Síldarmannagötur.
Kirkjusandur
thumbnail|Kirkjusandur skömmu eftir 1920 Fiskvinnslufólk við saltfiskverkun á stakkstæði Th.Thorsteinssonar á Kirkjusandi um 1910|thumbnail 300px|thumb|vinstri|Stakkstæði á Kirkjusandi í forgrunni. Í fjarska sést í Holdsveikraspítalann í Laugarnesi. Mynd frá 1910 Stakkstæði á Kirkjusandi (mynd frá fyrir 1898)|thumbnail Kirkjusandur er strandlengja í Reykjavík frá Rauðarárvík til Laugarness. Þegar vegur var lagður inn í Laugarnes, Laugarnesvegur þá varð Kirkjusandur miðstöð fiskvinnslu. Þar voru starfræktar fiskverkunarstöðvar frá því á seinni hluta 19. aldar og langt fram á þá 20. öld. Heitur lækur kom upp í Þvottalaugunum, á svæði sem nú er nefnt Laugardalur og rann lækurinn til norðvesturs á svipuðum slóðum og samnefnd gata Laugalækur liggur nú og féll til sjávar á Kirkjusandi.
Neskirkja
Neskirkja er kirkja Nessóknar í Reykjavík og stendur við Hagatorg.
Ágúst Pálsson húsameistari hannaði bygginguna. Kirkjan var vígð á pálmasunnudag 1957.
Sylvía Erla Scheving
Sylvía Erla Scheving (fædd 27. febrúar 1996) er íslensk söngkona sem er best þekkt fyrir að hafa tekið þátt í Söngvakeppninni 2013 með laginu Stund með þér. Í æsku sinni stundaði hún ballet, fimleika og dans hjá Stellu Rósinkrans og Birnu Björns. Tólf ára gömul sótti hún fyrst söngtíma hjá Birgittu Haukdal og fór síðar í Söngskóla Maríu Bjarkar. Hún hefur lokið námi í Complete Vocal Technique og lært klassískan söng hjá Alinu Dubik. Hún er dóttir Magnúsar Scheving
Eftirmæli (Platon)
Eftirmæli eru 18 stutt kvæði (undir elegískum hætti) sem eru eignuð forngríska heimspekingnum Platoni. Einhver þeirra gætu verið eftir Platon en fornar heimildir greina frá því að hann hafi samið harmleiki áður en hann hóf að rita um heimspeki. Þegar Platon kynntist Sókratesi á hann aftur á móti að hafa brennt alla harmleiki sína. Brotin eru varðveitt hjá mörgum fornum höfundum sem eigna þau Platoni, þ.á m. hjá Díogenesi Laertíosi sem varðveitir fyrstu tíu brotin.
Hernám Íslands
Hernám Íslands var tímabil í sögu landsins frá því þegar landið var hernumið í síðari heimsstyrjöld af Bretum árið 1940 og fram að því að Bandarískir hermenn yfirgáfu landið 1947 tveimur árum eftir lok stríðsins.
Ekki kom til átaka vegna hernámsins enda voru Íslendingar hliðhollir bandamönnum í stríðinu. Eftir stríðið gerði ríkisstjórn Íslands varnarsamning við Bandaríkjamenn og gekk í NATO árið 1949. Ísland var hernumið vegna þess að landið var talið hafa hernaðarlegt mikilvægi. Á Norður-Atlantshafi geysaði ótakmarkaður kafbátahernaður og miklar orrustur voru háðar á sjó úti eins og til dæmis Orrustan við Grænlandssund þann 24. maí 1941.
Þegar Bretar hernámu Ísland aðfaranótt 10. maí 1940 voru átta mánuðir frá því að heimsstyrjöldin síðari hófst og á þeim tíma höfðu Þjóðverjar hernumið hluta Póllands og síðan Danmörku og Noreg. Ljóst var að innrás vofði yfir Frakklandi, Belgíu og Hollandi og raunar réðust Þjóðverjar inn í Belgíu, Holland og Lúxemborg sama dag og Ísland var hernumið. Hernám Breta var til að koma í veg fyrir að Ísland félli undir þýsk yfirráð en Þjóðverjar höfðu sýnt landinu töluverðan áhuga á árunum fyrir styrjöldina vegna hernaðarlegs mikilvægis þess í tengslum við siglingar um Norður-Atlantshaf. Ísland hafði lýst yfir hlutleysi og ríkisstjórnin mótmælti hernáminu og neitaði að ganga formlega til liðs við Bandamenn.
Fyrsta verk Bretanna var að handtaka þá Þjóðverja sem á Íslandi voru og senda þá í fangabúðir í Bretlandi. Þann 28. maí 1941 ákvað Franklin D. Roosevelt, forseti Bandaríkjanna, að Bandaríkin skyldu taka við hervörslu Íslands. Stundum er vitnað til þessa tímabils sem „blessað stríðið“ því hernám Breta og svo yfirtaka Bandaríkjanna var það sem kom Íslandi upp úr kreppunni og atvinnuleysinu sem ríkt hafði á Íslandi frá því heimskreppan skall á. Breytingar urðu á lífsháttum Íslendinga. Fólki var skipað að bera á sér persónuskilríki sem því var skylt að sýna hermönnum ef þess var óskað. Aðdragandinn að hernáminu var mjög stuttur eða fjórir dagar.
Hernámið
Um fjögurleytið aðfararnótt föstudagsins 10. maí árið 1940 vöknuðu Reykvíkingar við flugvélarhljóð. Þar var bresk herflugvél af herskipinu Berwick á ferðinni sem kom fljúgandi úr vestri en þetta voru ein mestu mistök sem breski herinn gerði í hernámi Íslands. Alls ekki átti að draga athygli að Bretum og sérstaklega ekki þessa tilteknu nótt. Þennan sama morgun urðu svo Reykvíkingar varir við sjö herskip úti á sjó sem stefndu að ytri höfninni.
thumb|right|Staðirnir sem Bretar lögðu mesta áherslu á að ná þegar þeir hernámu Ísland: [[Reykjavík, Hafnarfjörður og Akureyri, lendingarstaðir flugvéla á Sandskeiði, í Kaldaðarnesi og á Melgerðismelum og hafnaraðstaðan í Hvalfirði.]] Klukkan 3:40 var íslensku lögreglunni tilkynnt að bresk herskip hefðu lagt upp að gamla hafnarbakkanum í Reykjavík og var það Einar Arnald, fulltrúi lögreglustjóra, sem brást við fregnunum. Einar bjóst þegar til að fara út í herskipin og tilkynna þeim reglur landsins, en á meðan hann beið kom tundurspillir að hafnarbakkanum og út úr honum komu 746 alvopnaðir hermenn sem tóku stefnuna beint upp í bæ. Þegar þetta er að gerast er klukkan orðin fimm um morguninn og krafðist Einar að fá að vita hvað væri á seyði. Breski ræðismaðurinn John Bowernig neitaði að svara en seinna dreifðu Bretar tilkynningu til Íslendinga og breskur sendiherra fór á fund með íslensku ríkisstjórninni sem mótmælti þessu broti á hlutleysi landsins. Tilkynningin var svo síðar um daginn lesin í útvarpinu ásamt því að forsætisráðherra flutti útvarpsávarp þar sem hann skýrði þjóðinni frá viðburðum dagsins. Bretar lögðu mikla áherslu á friðsamlega sambúð og var hermönnum skyldugt að koma vel fram við Íslendinga.
Það fyrsta sem herliðið gerði var að fara á tvo staði. Fyrst var farið til þýska ræðismannsins Werner Gerlach, sem var í óða önn að brenna ýmsa pappíra þegar bresku hermennirnir komu. Fjölskylda Gerlach og hann voru handtekin og voru færð niður á höfn og þaðan flutt ásamt um 30 Þjóðverjum sem þeir töldu hættulega í fangabúðir í Bretlandi. Bresk hernaðaryfirvöld voru ákaflega tortryggin gagnvart Þjóðverjum á Íslandi og fylgdust vel með þeim. Þeir lokuðu um tíma helstu vegum til Reykjavíkur og tóku á sitt vald helstu fjarskiptastöðvarnar; Loftskeytastöðina, Pósthúsið, Landssímann og Ríkisútvarpið. Byrjuðu á Landsímahúsinu til að loka fyrir allt símasamband við höfuðborgina. Er Bretarnir hertóku Landsímahúsið lá þeim svo á að þeir brutu hurðina upp. Þetta er eina tjónið sem varð í hertöku Íslands. Reykjavík var einangruð og íbúar vissu varla hvað gekk á. Nokkrir bílar höfðu komist út fyrir borgarmörkin áður en Bretarnir lokuðu vegunum og bárust fréttirnar út á land. Viku síðar, eða þann 17. maí, fjölgaði í hernámsliðinu, eða um 3728 hermenn sem byggðu sér bækistöðvar víða um land. Flestir hermannanna voru þó í Reykjavík og nágrenni.
Aðdragandi og lifnaðarhættir
Aðdragandinn að hernámi Íslands var mjög stuttur, en þann 28. apríl ákváðu Bretar að hernema landið. Bretar vildu ekki hertaka landið en sáu sér engra annarar kosta völ þar sem þeir sáu ekki fram á að geta fengið Íslendinga í lið með sér um að koma upp bækistöðvum fyrir flugvélar breska flotans á Íslandi. Þessi stutti undirbúningur gerði það af verkum að margt var ekki eins og það átti að vera. Hermennirnir voru í lítilli þjálfun, margir mjög ungir og að prófa vopnin í fyrsta skipti á skotæfingum hér á landi. Margir urðu sjóveikir og er það í raun lán að ekki var veitt mikil mótspyrna hér á landi þegar Bretarnir gengu í land því ekki er hægt að vita hvernig það hefði orðið með þessa óþjálfuðu menn.
Um 2000 hermenn tóku þátt í hernámi Íslands og áttu mikið fleiri eftir að koma til landsins. Áttu hermenn Breta eftir að verða rúmlega 25.000 og var mikil vinna í vændum fyrir þá því íslendingar voru ekki færir um að veita 20.000 hermönnum húsnæði. Innflutningur á bröggum var hafinn um sumarið og voru fluttir yfir 20.000 braggar hingað til lands frá Bretlandi. Breskir hermenn og íslenskir verkamenn byrjuðu að setja saman braggana og í október voru flestir hermennirnir komnir með húsaskjól. Fljótlega hófst svo gerð flugvallar í Vatnsmýri í Reykjavík. Þetta var hluti af bretavinnunni og þeir sem fengu vinnu fengu greitt með einhvers konar ávísunum sem þeir fóru með til herforingja sem leystu þær út hjá herstöðinni.
Urðu þó nokkrar breytingar á lifnaðarháttum Íslendinga á þessum árum. Fullorðnum einstaklingum var sagt að bera á sér sérstök persónuskilríki sem þeim bar að sýna hermönnum ef þess var krafist. Var þetta fyrst aðeins í Reykjavík en árið 1942 urðu allir þeir sem ætluðu að ferðast um mikilvægustu bæina og hafnirnar að hafa þessi skilríki á sér. Var þetta þó aðallega þar sem mesti viðbúnaðurinn var í sambandi við herinn, til dæmis í Hvalfirði. Miklar breytingar urðu einnig á búhögum Íslendinga. Áður var það undantekning ef Íslendingar höfðu samskipti við útlendinga en allt í einu varð allt fullt af útlendum hermönnum. Hefur sú staða sem kom upp á landinu verið „nefnd „tvíbýli“: þ.e. að á landinu byggju í svipinn tvær þjóðir, herinn og óbreyttir Íslendingar.“
Koma hersins þótti börnum virkilega spennandi og ævintýralega og sóttu þau mikið í hermennina sem voru þeim mjög góðir. Gáfu þeim stöku súkkulaði, leyfðu myndatöku og sýndu þeim vopnin. En brottflutningur barna frá Reykjavík og fjölmennustu kaupstöðunum átti sér stað fljótlega eftir hernámið. Fyrsti hópurinn lagði af stað frá Reykjavík 2.júlí. En alls voru 610 börn frá Akureyri, Hafnarfirði og Reykjavík vistuð á 15 sumardvalarheimilum víðs vegar um landið og að auki voru um 3000 börn á sveitaheimilum úti um allt land.
Bretum var mikið í mun að fá Íslendinga á sitt band og var hermönnunum skipað að koma vel fram við Íslendinga. Margir landsmenn vinguðust við hermennina en þegar her og þjóð býr saman verða allaf einhver ósætti. Íslendingar voru ekki búnir að segja skilið við sjálfstæðisbaráttuna og þjóðernisstefnan var þeim meðfædd. Karlar urðu afbrýðisamir út í Bretana sem tóku frá þeim stúlkurnar og auk þess voru sumir vissir um að „ástandið“ myndi ógna þjóðerni Íslendinga. Tóku Bretar fljótlega eftir því að flestir Íslendingar voru fegnir því að það voru Bretar sem hertóku landið en ekki Þjóðverjar og var viðmót Íslendingar yfirleitt betra en þeir höfðu þorað að vona. Einnig lögðu Bretar mikið upp úr því að allt tjón sem breski herinn olli yrði greitt að fullu. Landsmenn voru hvattir til að tilkynna allt tjón og sérstök kvörtunarnefnd var stofnuð hér á landi sem tók við kvörtunum og afgreiddi þær. Í kvörtunarnefndinni sátu bæði fulltrúar Íslendinga og breska hersins og hafði breski herinn umboð til að greiða allar minni háttar kröfur en hærri kröfur urðu að fara í gegnum breska stríðsráðuneitið í Lundúnum.
Bretavinnan
Bretavinnan varð til þess að kreppan tók enda hér á landi og það mikla atvinnuleysi sem hafði verið á landinu í all nokkurn tíma tók enda. Engir flugvellir voru á landinu og þar sem breska hernámsliðinu lá á að hefja eftirlit úr lofti sendi breski flotinn strax sveit lítilla sjóflugvéla sem starfaði á Íslandi um sumarið. Einnig huggðust þeir á flugvallagerð í Vatnsmýrinni og reisa upp braggahverfi ásamt öðrum framkvæmdum víðs vegar um landið. En til þess þurftu þeir vinnuafl. Mikið atvinnuleysi hafði geysað á Íslandi og var ástand mjög slæmt. En með komu hernámsliðsins fengu íslenskir verkamenn næg verkefni við að grafa skurði, reisa byggingar, girða, leggja vegi og flugbrautir. Bretar borguðu mun hærri laun en Íslendingar höfðu nokkurn tíman áður þekkt og var því mjög eftirsóknarvert að vinna fyrir Breta. Þar fyrir utan fara Íslendingar að græða á siglingum með fisk til Bretlands.
Atvinnuleysið minnkaði verulega og loks árin 1941-42 var enginn skráður atvinnulaus. Bretavinnan hófst svo að segja strax á hernámsdaginn og ekki leið langur tími þar til flest öll iðnaðarfyrirtæki í Reykjavík og víðar voru að drukkna í verkefnum. Einnig þurfti iðnaðarmenn í braggabyggingar, bílstjórar voru vinsælir og þeir sem kunnu eitthvað í ensku voru ráðnir sem túlkar. Einnig réðu þeir eftirlitsmenn með flugvélaferðum þrátt fyrir að skipverjar og símastöðvarfólk þyrfti að tilkynna alla flugvélaumferð til lögreglu. Þetta ferli krafðist þess að Landsíminn væri opinn allan sólarhringinn, sem hann var. Læknar og hjúkrunarfólk bjó sig undir að taka á móti særðum og skátar stofnuðu sveit til að annast hjálp í viðlögum. Einnig sóttu breskir hermenn mikið í að fá íslenskar húsmæður til að þvo föt og annað og varð Bretaþvotturinn vinsælt starf. Þvotturinn var þó gagnrýndur fyrir „náin“ kynni hermanna við fjölskyldur. Einnig á Bretavinnan þátt í þéttbýlismyndun á Íslandi þar sem herinn vantaði meira vinnuafl en fékkst í Reykjavík og margir sveitamenn flykktust til borgarinnar til að fá vinnu. Á örskömmum tíma hafði kreppan og þetta mikla atvinnuleysi sem Íslendingar höfðu þurft að þola gufað upp og þjóðin hafði aldrei staðið betur fjárhagslega.
Bandaríkjamenn
thumb|Bandarískt herskip heldur út um Reykjavíkurhöfn í júlí 1941.
Þann 28. maí 1941 ákvað Roosevelt, forseti Bandaríkjanna, að Bandaríkin skyldu taka við hervörslu Íslands, þótt þeir teldust enn hlutlausir í stríðinu, samkvæmt herverndarsamningi sem íslenska ríkisstjórnin gerði við þá 1. júlí. Þar með lauk hernámi Íslands í raun. Það var svo þann 7.júlí 1941 sem Íslendingar gerðu herverndarsamning við Bandaríkin. Fyrstu bandarísku hermennirnir komu svo til landsins stuttu síðar en Bretarnir byrjuðu ekki með skipulagða brottflutninga héðan frá Íslandi fyrr en í desember 1941. Þegar Bandaríkjamenn tóku við vörnum landsins af Bretum sögðu þeir að Bretar hefðu líklegast ekki getað tekið á móti Þjóðverjum ef þeir hefðu gert árás úr lofti því varnir þeirra voru ekki í standi til að taka á móti eins sterkum her og her Þjóðverja. Herverndarsamningurinn eru tímamót í sögu Íslands og í kjölfar hans opnaðist Bandaríkjamarkaður enn frekar fyrir Íslendingum. Með þessum öfluga her kom alls kyns tækni til dæmis má nefna jeppa, gröfur, jarðýtur ofl. sem hafði mikil og varanleg áhrif á neysluvenjur og menningu Íslendinga. Fyrir Breta skipti samningurinn einnig miklu máli því Bandaríkjamenn tóku nú að flytja inn vopn og vörur sem voru ætluð Bretum.
Þann 8. maí 1945 lauk stríðinu í Evrópu þegar Þjóðverjar gáfust upp. Síðustu bandarísku hermennirnir yfirgáfu Ísland 8. apríl 1947 í samræmi við Keflavíkursamninginn, sem samþykktur hafði verið á Alþingi árið áður, en Bandaríkjamenn höfðu þó áfram umráð yfir Keflavíkurflugvelli. Ísland gekk í NATO 1949 og urðu talsverðar óeirðir á Austurvelli í kjölfarið. Árið 1951 var svo gerður nýr samningur við (NATO) og samkvæmt honum skyldu Bandaríkjamenn taka að sér hervernd Íslend um ótiltekin tíma. Bandarískt herlið, kallað varnarliðið, kom því aftur til landsins í kjölfarið og fóru síðustu hermennirnir ekki frá Keflavíkurflugvelli fyrr en 2006.
Maneki-neko
thumb|Maneki-neko Maneki-neko (招き猫) er algeng japönsk stytta sem er í  senn verndargripur og heillagripur. Nú á dögum eru stytturnar oftast gerðar úr keramik eða plasti. Styttan er af ketti með aðra klóna upprétta að biðja eða gefa vísbendingu. Slíkum styttum er vanalega stillt upp í og oft við inngang verslana, veitingahúsa, snyrtistofa, þvottahúsa, efnalauga og annarra fyrirtækja. Sumar slíkar styttur eru knúnar rafhlððum og þá færir kötturinn framlöpp hægt upp og niður.
Maneki-neko eru í ýmsum litum, stílgerðum og mismunandi skreyttar. Það er algengt að þær séu hvítar, svartar, gylltar og stundum rauðar. Slíkar styttur eru stundum litlir lyklahringir, sparibaukar, ilmstaukar, pottar fyrir inniblóm og ýmis konar skreytingar en eru líka stundum stórar styttur. Stytturnar eru vinsælar hjá kínverskum kaupmönnum og eru líka þekktar sem kínverska lukkukisur.
Actinidia pilosula
Actinidia pilosula er klifurrunni í Actinidiaceae ætt. Hún er einlend í fjallaskógum í Yunnan í Kína. Tíbetar í Shangri-La og nærliggjandi svæðum borða ávöxtinn, sem er egglaga, um 2,3 sm í þvermál, hárlaus.
Ernir
'''Ernir getur átt við eftirfarandi:
The Ting Tings
The Ting Tings er ensk sjálfstæð rokk hljómsveit sem samanstendur af tveim félögum: Jules De Martino (gítar, trommur, söngvari) og Katie White (söngvari, gítar, bassatrumba). Þau er frá Leigh, Manchester og var hljómsveitin stofnuð desember 2004 í Salford. Þau hafa gefið út fjórar smáskífur hjá Columbia Records, þar á meðal „That’s Not My Name“ sem var komst í efsta sæti UK Singles Chart-vinsældalistans. Hljómplatan We Started Nothing kom út þann 19. maí 2008 og toppaði einnig í Bretlandi.
Claytonia umbellata
Claytonia umbellata er plöntutegund sem var lýst af Sereno Watson. Hún vex í Kaliforníu og Oregon.
Blind Guardian
thumb|Blind Guardian í [[Gelsenkirchen 2016, RockHard Festival.]] Blind Guardian er þýsk power metalsveit sem stofnuð var árið 1984 í Krefeld, Vestur-Þýskaland. Í byrjun hét sveitin Lucifer's Heritage. Sveitin er talin ein sú áhrifamesta í krafmálmi og speedmetal. Hansi Kürsch, söngvarinn, spilaði á bassa í byrjun en ákvað að einbeita sér að söngnum frá 1996. Hann semur texta sem draga innblástur af höfundum eins og J. R. R. Tolkien, Michael Moorcock, Stephen King, George R.R. Martin og Robert Jordan. Einnig af hefðbundnum goðsögnum.
Áhrifamestu plötur þeirra eru Somewhere Far Beyond (1992), Imaginations from the Other Side (1995), and Nightfall in Middle-Earth (1998).
Þyrnatoppur
Þyrnatoppur (fræðiheiti Lonicera spinosa ) er runni af geitblaðsætt ættaður frá Himalajafjöllum (Afganistan til Tíbet).
Katalónska lýðveldið (2017)
Katalónska lýðveldið (katalónska: República Catalana) var stuttlíft, óviðurkennt ríki á Íberíuskaga. Katalónska þingið lýsti yfir sjálfstæði frá Spáni í stjórnarkreppu sem varð til í kjölfar atkvæðagreiðslu um sjálfstæði Katalóníu. Eftir að katalónska þingið lýsti yfir sjálfstæði beitti spænska þingið 155. grein stjórnaskrá Spánar til að taka yfir stjórn Katalóníu. Stuttu seinna leysti forsætisráðherra Spánar Mariano Rajoy katalónska þingið upp og boðaði til stjórnarkosninga í Katalóníu þann 21. desember 2017.
Frá og með 27. október 2017 hefur ekkert ríki viðurkennt sjálfstæðisyfirlýsingu Katalóníu. Þann 30. október höfðu spænsk yfirvöld endurheimt yfirráð í Katalóníu án þess að mæta verulegri mótspyrnu aðskilnaðarsinna.
Ný félagsrit
Ný félagsrit var tímarit, sem hafði það meginmarkmið að kynna skoðanir Jóns Sigurðssonar fyrir íslensku þjóðinni. Það kom út árlega tímabilin 1841–1864 og 1869–1873 auk þess sem það kom út árið 1867. Samanlagt voru þetta 30 árgangar, mestmegnis ritaðir af Jóni Sigurðssyni sjálfum.
Forsaga
Eftir að konungsbréf kom um endureisn Alþingis þá var stofnað félag í Kaupmannahöfn og virðast Fjölnismennirnir Brynjólfur og Konráð hafa verið hvatamenn að því. Það var ætlun þeirra að það félag héldi áfram útgáfu Fjölnis og var félagið kallað Fjölnisfélagið. Haustið 1840 gekk Jón Sigurðsson í félagið, hann útvegaði nokkra félagsmenn í viðbót og voru þá 12 komnir í félagið og var kosin 3 manna nefnd Brynjólfur, Jón og Eggert Briem til að semja lög félagsins. Brynjólfur vildi setja Fjölnisnafnið í lögin en Jón og Eggert ekki. Var gengið til atkvæðagreiðslu og voru einungis 3 sem vildu halda Fjölnisnafninu en 8 á móti því. Samkvæmt hinum óskráðu félagslögum urðu þeir þó að vera 9. Varð úr að 6 sögðu sig úr Fjölnisfélaginu 9. febrúar 1841 og fengu aðra 6 til liðs við sig og ákváðu að gefa út nýtt tímarit, Ný félagsrit og kom það út um vorið.
Holta- og Landsveit
Holta- og Landsveit var hreppur í Rangárvallasýslu. Hann varð til 1. júlí 1993 við sameiningu Holtahrepps og Landmannahrepps.
Hinn 9. júní 2002 sameinaðist Holta- og Landsveit Djúpárhreppi og Rangárvallahreppi undir nafninu Rangárþing ytra.
873
873 (DCCCLXXIII í rómverskum tölum) var 73. ár 9. aldar sem hófst á fimmtudegi samkvæmt júlíska tímatalinu.
Betula michauxii
Betula michauxii er tegund af birkiætt sem var lýst af Édouard Spach. Engar undirtegundir eru skráðar.
1. deild kvenna í knattspyrnu 1982
Árið 1982 var Úrvalsdeild kvenna í knattspyrnu haldin undir nafninu 1. deild.
Töfluyfirlit
Heimaliðið er vinstra megin.
Pálskirkjan í Frankfurt
thumb|Pálskirkjan Pálskirkjan í er lútersk kirkja í þýsku borginni Frankfurt am Main. Hún er þekktust fyrir að vera vettvangur fyrir þjóðfundinn mikla 1848, sem var vísir að lýðræði í Þýskalandi. Kirkjan er þjóðargersemi í dag.
Fyrirrennarinn
Fyrirrennari Pálskirkjunnar er hin svokallaða Barfüsserkirche (Berfótakirkja) sem tengdist samnefndu klaustri. Klaustrið og kirkjan eru frá 13. öld. Í siðaskiptunum 1530 varð kirkjan lútersk og hélst þannig allar götur síðan. Á 18. öld fóru fleiri og fleiri skemmdir að koma í ljós, enda var byggingin þá komin vel til ára sinna. Meðal annars varð vart við stórar sprungur í þakinu. 1782 fór síðasta guðsþjónustan fram í kirkjunni, en í kjölfarið var hún lokuð. 1787 var hún loks rifin.
Þjóðþingið mikla 1848
thumb|Málverk af þjóðþinginu mikla 1848 Í mars 1848 var ákveðið að nýta stóra salinn í Pálskirkjunni fyrir þjóðþing sem kallað hafði verið saman í Frankfurt. Salurinn var þá tiltölulega nýr og hentugur og tók 1.200 manns í sæti. Predikunarstóllinn var hulinn, sem og altarið. Fyrir alla glugga voru settir fánar í svörtu-rauðu-gulu, en það var upphafið að þýska þjóðfánanum. 37 gaslampar voru settir upp til lýsingar. Meðan á þinginu stóð var miðstöð sett í kirkjuna, enda höfðu margir þingmanna kvartað undan kulda, sérstaklega þegar vetra tók. Þingið hófst 18. maí 1848 og sat fram á næsta ár. 27. október var sú tillaga samþykkt að sameina allt Þýskaland (þar á meðal Austurríki) í eitt stórt ríki. Samfara því var einnig samþykkt að keisarinn í Austurríki skyldi segja af sér. Tillögur þessar voru samþykktar með miklum meirihluta þingmanna, en þær strönduðu á því að fulltrúarnir frá Austurríki höfnuðu henni. Þeir hótuðu að standa utan við þýska ríkið ef hróflað væri við keisaradómi þar í landi. 3. apríl 1849 var önnur tillaga lögð fram þess eðlis að sameina beri allt Þýskaland, en Austurríki stæði fyrir utan. Þýskaland yrði aftur keisaradæmi og valinn yrði nýr keisari þar sem Austurríki yrði ekki með í dæminu. Ennfremur var lagt til að bjóða Friðrik Vilhjálmi IV, konungi Prússlands, keisaratignina. Þessar tillögur voru einnig samþykktar með miklum meirihluta þingmanna. En aftur varð ekkert úr þessu, því Friðrik Vilhjálmur afþakkaði pent. Hann sagðist ekki vilja vera keisari í þingbundinni stjórn, heldur viðhalda einveldi sínu í Prússlandi. Við svo búið leystist þjóðþingið upp. Margir fundarmenn fóru til Stuttgart og héldu fundum sínum áfram. En allt í allt stóðu menn tómhendir uppi. Það var ekki fyrr en 22 árum seinna að Bismarck tókst að sameina Þýskaland í nýtt keisaraveldi, utan Austurríkis.
Nýrri tímar
thumb|Minnisplatti um þjóðþingið utan á Pálskirkjunni Eftir þjóðþingið var kirkjan gjarnan notuð fyrir sérstaka viðburði. Þar fóru fram minningarguðsþjónustur fyrir ýmsa merka menn, hátíðir og annað. Á þessum tíma varð Pálskirkjan að þjóðarhelgidómi. Í loftárásum 18. mars 1944 var Frankfurt fyrir gríðarlegum skemmdum. Þá brann Pálskirkjan, þakið hrundi og eftir stóðu aðeins útiveggir. Hún var ein af fyrstu opinberum byggingum í Frankfurt sem var endurreist, sökum þess að kirkjan var þjóðargersemi. Viðgerðir fóru fram 1947-48. Hún var endurvígð 18. maí 1948, á 100 ára opnunardegi þjóðþingsins mikla. Rithöfundurinn Fritz von Unruh hélt opnunarræðuna og hlaut hann Goetheverðlaunin fyrir. Síðan þá eru Goetheverðlaunin veitt í kirkjunni á þriggja ára fresti. Pálskirkjan er ekki lengur notuð fyrir guðsþjónustur, heldur fyrir sérstaka viðburði. 1963 sótti John F. Kennedy kirkjuna heim og sagði þá að engin önnur bygging í Þýskalandi gæti frekar kallast vagga lýðræðisins þar í landi. Í tilefni af 1.200 ára afmæli borgarinnar, fékk franski línudansarinn Philippe Petit að strengja vír milli Pálskirkjunnar og Bartólómeusarkirkjunnar. Vegalengdin var 300 metrar og gekk Petit yfir á vírnum.
Lestarslys á Íslandi
Lestarslys hafa verið fátíð á Íslandi vegna þess að lestarsamgöngur hafa ekki verið mikið notaðar, þá oftast aðeins tímabundið t.d. við byggingu mannvirkja.
Ísafjarðardjúp
thumb|right|Ísafjarðardjúp 500 px|thumb|Firðir, þorp, eyjar og fjöll við Ísafjarðardjúp Ísafjarðardjúp heitir einn dýpsti fjörður á Íslandi og er hann eitt megineinkenni Vestfjarða enda sker hann næstum Vestfjarðarkjálkan sundur. Oft er nafn fjarðarins stytt og hann nefndur Djúpið. Í eldri heimildum er allur fjörðurinn nefndur Ísafjörður en Ísafjarðardjúp hétu hinir djúpu álar sem ganga út úr firðinum. Ísafjarðardjúp er um 20 km breitt við mynni þess, á milli Grænuhlíðar og Óshlíðar en er innar um 7 til 10 km að breidd. Frá mynni Djúpsins inn í botn innsta fjarðarins, Ísafjarðar, er um 76 km vegalengd samkvæmt mælingu í Google Earth.
thumb|Fjallið Hestur séð frá eynni [[Vigur]] thumb|Arngerðareyri við Ísafjörð
Inn úr Ísafjarðardjúpi ganga margir aðrir firðir og víkur; sunnan við Djúpið eru Bolungarvík, Skutulsfjörður, Álftafjörður, Seyðisfjörður, Hestfjörður, Skötufjörður, Mjóifjörður, Vatnsfjörður, Reykjarfjörður, Ísafjörður. Norðan Djúpsins er Kaldalón, Langadalsströnd og Snæfjallaströnd. Norðan við sjálft Djúpið eru Jökulfirðir.
Karel
Karel er íslenskt karlmannsnafn.
Ísafjarðardjúp
Við Djúpið standa fjórir þéttbýlisstaðir; Bolungarvík, Hnífsdalur (hluti Ísafjarðarbæjar), Ísafjörður (við Skutulsfjörð) og Súðavík (við Álftafjörð).
Þrjár eyjar eru á Djúpinu; Æðey, Vigur og Borgarey.
Frans frá Assisí
thumb|right|Heilagur Frans hafnar veraldlegum gæðum. Málverk eignað [[Giotto í dómkirkjunni í Assisí.]] Heilagur Frans frá Assisí (5. júlí 1182 – 3. október 1226) var predikari frá Assisí í Úmbríu á Ítalíu sem boðaði meinlætalíf og höfnun veraldlegra gæða. Hann stofnaði reglu heilags Frans með leyfi Innósentíusar 3. páfa árið 1209. Munkar af þessari reglu voru nefndir „smábræður“ eða „betlimunkar“. 1211 stofnaði hann reglu Klörusystra ásamt heilagri Klöru frá Assisí sem var meðal fylgismanna hans. 1223 fékk hann sína fyrstu stigmötu (sem er fyrsta skráða tilvik um það fyrirbæri).
Herstöð
thumb|220px|[[Fort Jefferson á Flórída í Bandaríkjunum er dæmi um herstöð]] Herstöð er stöð rekin af her og er í eigu hans. Herstöð er notuð til geymslu herbúnaðar, sem bústaður fyrir hermenn og fyrir þjálfun þeirra. Aðgerðir eru líka skipulagðar á herstöð og þar má meðal annars finna stjórnstöð, heræfingasvæði og tilraunasvæði. Í flestum tilfellum reiðir rekstur herstöðvar sig á hjálp utan frá en á sumum herstöðvum eru vistir áætlaðir að endast í nokkra mánuða á meðan stöðin er undir umsátri.
Oftast eru herstöðvar utan almennrar lögsögu einkamálaréttur gildir ekki.
Heino
Heinz Georg Kramm (fæddur 13. desember 1938), betur þekktur sem Heino, er þýskur slager- og þjóðlagasöngvari. Hann hefur selt fleiri en 50 milljónir platna og er einn af fengsælustu tónlistamönnum Þýsklands.
In Flames
In Flames er sænsk melódísk dauðarokkshljómsveit stofnuð árið 1990 í Gautaborg.
Meðlimir
Fyrrum meðlimir
872
872 (DCCCLXXII í rómverskum tölum) var 72. ár 9. aldar og hlaupár sem hófst á þriðjudegi samkvæmt júlíska tímatalinu.
1010
thumb|right|[[Mikael 4. Býsanskeisari.]] Árið 1010 (MX í rómverskum tölum)
Á Íslandi
Fædd
Dáin
Erlendis
Fædd
Dáin
Rowan Atkinson
thumb|Atkinson árið 2011. Rowan Atkinson (fæddur 6. janúar 1955) er breskur leikari. Hann er þekktastur sem Hr. Bean í samnefndum sjónvarpsþáttum (1990 - 1995). Hann er einnig þekktur sem Johnny English í myndunum Johnny English (2003), Johnny English Reborn (2011) og Johnny English Strikes Again (2018). Hann lék líka Bean í myndinni Bean (1997), Mr. Bean's Holiday (2007) og í teiknimyndaþáttum um hann (2003 - 2019).
Gluggarnir
thumb|right|Þorpið Fámjin og Gluggarnir í baksýn. Gluggarnir er fjall á Suðurey í Færeyjum. Það er 610 metra hátt og er hæsta fjall Suðureyjar. Það er á milli Fámjin og Trongisvágar. Sunnan við fjallið er Herðablaðið og næsthæsta fjall Suðureyjar, Eystanfyri Herðablaðið er austan við Gluggana og er 605 metrar að hæð.